19. ΑΠΟΦΑΣΙΣ ΥΠΟΥΡΓΩΝ ΓΕΩΡΓΙΑΣ ΚΑΙ ΟΙΚΟΝΟΜΙΚΩΝ Αριθ.204521 της 28 Αυγ./2 Σεπτ. 1957 Περί εξόδων κινήσεως Εποπτών και ελεγκτών κατά τον ποιοτικόν έλεγχον των εξαγομένων εγχωρίων γεωργικών προϊόντων. Έχοντες υπ’ όψιν τας διατάξεις: 1)του Νόμ. 5673/32 ως ετροποποιήθη και συνεπληρώθη δια του Νόμ. 5806/33. 2)του από 22.7.38 Δ/τος «περί επιβολής ποιοτικού ελέγχου κατά την εξαγωγήν των οπωρών και λαχανικών». 3)του από 7.8.50 Β.Δ/τος «περί επιβολής ποιοτικού ελέγχου κατά την εξαγωγήν των νωπών σταφυλών». 4)του από 20.8.54 Β.Δ/τος «περί επιβολής ποιοτικού ελέγχου κατά την εξαγωγήν των βρωσίμων ελαιών». Σελ.238,14(α) 5)του από 26.7.55 Δ/τος «περί επιβολής ποιοτικού ελέγχου κατά την εξαγωγήν της σταφίδος σουλτανίνας». 6)των άρθρ. 13 και 14 του Α.Ν. 1502/50 «περί ρυθμίσεως των αποδοχών των τακτικών δημοσίων υπαλλήλων πολιτικών και στρατιωτικών». 7)Τας υπ’ αριθ. 21532/18.1.52, 312049/20.12.56, 67748/28.3.57 και 67749/28.3.57 ημετέρας αποφάσεις, δι’ ων ενεκρίθη καταβολή δι’ έξοδα κινήσεως εις έκαστον επόπτην και ελεγκτήν κλπ. κατά τον ποιοτικόν έλεγχον των εξαγομένων ως άνω εγχωρίων προϊόντων, αποφασίζομεν: Εγκρίνομεν την καταβολήν δι’ έξοδα κινήσεως εις έκαστον επόπτην και ελεγκτήν απασχολούμενον περί τον ποιοτικόν έλεγχον κατά την εξαγωγήν της σταφίδος σουλτανίνας των νωπών σταφυλών, των βρωσίμων ελαιών και γενικώτερον απάντων των υφ’ οιανδήποτε μορφήν (ποικιλίαν) εξαγομένων εγχωρίων οπωρών και λαχανικών ως και εις έκαστον μέλος (δημόσιον υπάλληλον ή ιδιώτην) των Επιτροπών Επανελέγχου των προϊόντων τούτων, ως ούτοι ορίζονται υπό των ως άνω Δ/των, εκ δραχ. 20 δι’ εκάστην ημέραν ελέγχου φορτίου προς εξαγωγήν εις τους τόπους διαλογής, συσκευασίας και εις τους λιμένας ή σιδηροδρομικούς σταθμούς εξαγωγής και μέχρις 20 ημερών κατ’ ανώτατον όριον μηνιαίως δι’ έκαστον επόπτην ή ελεγκτήν κλπ. προκειμένου περί ελέγχου εξαγομένων οπωρών και λαχανικών και βρωσίμων ελαιών μέχρι δε 25 ημερών κατ’ ανώτατον όριον μηνιαίως άνευ ουδεμιάς περαιτέρω υπερβάσεως εφ’ όσον επί πλέον των οπωρών, λαχανικών και βρωσίμων ελαιών οι εν λόγω επόπται και ελεγκταί κλπ. απασχολούνται με τον ποιοτικόν έλεγχον και των λοιπών εξαγομένων εγχωρίων προϊόντων (σταφυλών κλπ.). Η καταβολή των εν λόγω εξόδων κινήσεως θα ενεργήται βάσει καταστάσεων θεωρουμένων υπό μεν του Διευθυντού της Α΄ Διευθύνσεως Γεωργίας του Υπουργού Γεωργίας, προκειμένου περί ποιοτικού ελέγχου εγχωρίων προϊόντων ενεργουμένου εις τον λιμένα Πειραιώς και εις τους Σιδηροδρομικούς Σταθμούς Αθηνών και Πειραιώς, υπό δε των οικείων προϊσταμένων Διευθύνσεων Γεωργίας του Κράτους, προκειμένου περί ποιοτικού ελέγχου ενεργουμένου εις τους λοιπούς λιμένας και Σιδηροδρομικούς Σταθμούς, εν αις καταστάσεσι θα βεβαιούνται απαραιτήτως αι ημέραι απασχολήσεως των δικαιούχων (υπαλλήλων και ιδιωτών). Τα βάσει της παρούσης καταβαλλόμενα έξοδα κινήσεως δεν δύνανται εν ουδεμιά περιπτώσει να υπερβαίνουσι το σύνολον του εισπραττομένου προς τούτο καθ’ έκαστον οικον. έτος Κρατικού Σήματος. Προς τούτο αι Τελωνειακαί Αρχαί εις ας κοινοποιείται η παρούσα υποχρεούνται όπως υποβάλλωσιν εις το τέλος εκάστου μηνός αμελλητί, εις την Υπηρεσίαν Εντελλομένων Εξόδων του Υπουργείου Γεωργίας και την Υπηρεσίαν Δημοσίου Λογιστικού της παρ’ η εδρεύουσι Νομαρχίας, συνοπτικήν κατάστασιν των υπ’ αυτών εισπραχθέντων καθ’ έκαστον μήνα χρηματικών ποσών προερχομένων εκ του Κρατικού Σήματος κατά τον ποιοτικόν έλεγχον των εν λόγω εγχωρίων γεωργικών προϊόντων μετά των εκδοθέντων προς τούτο γραμματίων εισπράξεως του Δημοσίου Ταμείου. Πάσα προγενεστέρα απόφασις ημών αντικειμένη εις τα δια της παρούσης καθοριζόμενα, καταργείται από της ενάρξεως ισχύος αυτής. Η ισχύς της παρούσης άρχεται από 1ης Αυγ. 1957. Δημοσιευθήτω δια της Εφημερίδος της Κυβερνήσεως. 11.Ε.δ.19 ΄Ελεγχος εξεγομένων γεωργικών προϊόντων 